सरसों के लिए दोमट मिटटी व हलकी-रेतीली मिटटी उपयोगी होती है, हालाँकि यह चिकनी, हलकी रेतीली और यहाँ तक लावा मिटटी मे भी उगाई जा सकती है. अच्छे जल निकासी वाली भूमि इसके लिए उपुक्त होती है. अगर ऐसी व्यवस्था वाली भूमि है तो निचले धरातल वाली भूमि पर भी खेती की जा सकती है. भूमि का जल मग्न होना खेती के लिए हानिकारक है. सरसों के अन्कुरण के लिए भूमि की अच्छी तैयारी व नमी का संरक्षण अति आवश्यक है. बरसात के पानी को संरक्षित करके या पलेवा देकर नमी को बनाए रखा जा सकता है. करीब ६.० से ८.० पी. एच. वाली भूमि पैर उत्पादन हो सकता है. अधिक क्षारीय व अम्लीय भूमि, अंकुरण तथा पौधे विकास के लिए हानिकारक है.